**Foreningen**

**Vallensbæk Senior Park**

 **Et godt og trygt sted at bo**

**Bestyrelsens beretning for 2024 07-03-2025**

**Vi kan se tilbage på endnu et år i Seniorbofællesskabet.**

**Det har igen været et år med aktiviteter, fester og forskellige arrangementer, som vi sammen har deltaget i og som er med til at bevare det gode fællesskab og sammenhold.**

**Det var den 8. september 2014 at vi mødtes i Egholmskolens festsal til informationsmøde om nyt seniorbofællesskab på Vallensbæk Stationstorv.**

**På møder i marts 2015 opstillede vi et værdigrundlag, som fortsat er gældende, for det kommende bofællesskab på Stationstorvet.**

**Det var også i 2015 at vi stiftede foreningen Vallensbæk Senior Park.**

**Vi er mange, som har hængt ved lige siden og trofast deltager i møder, generalforsamlinger og afdelingsmøder. Derudover de mange aktiviteter i fælleslokalet.**

**Af oversigten side 3 fremgår det, at der også i 2024 har været mange muligheder for at deltage i fællesskabet og at mødes med andre beboere både i større og mindre grupper.**

**I løbet af året er der på hjemmesiden og ved udsendelse af nyhedsbreve og orienteringer være omtale af hvad der sker på Stationstorvet.**

**Der er sendt ca. 40 mails til jer.**

**Fest- og fælleslokaleudvalg**

**Udvalget, som består af Laila, Susanne, Sonja, Jørn, Grete og Marianne, har i årets løb arrangeret de faste fester. Alle med god tilslutning.**

**Som der tidligere er orienteret om, så er udlejning og drift af fælleslokalet og gæsteværelset nu ”flyttet” til afdelingen Stationstorvet og varetages af Lene og Alice.**

**Udvalget har derfor taget navneforandring til Festudvalg.**

**Udover festudvalg er der en gruppe bestående af Annette, Kirsten og Birgit, som arrangerer ”Syng med”, hvor der bliver hygget med sange fra Højskolesangbogen, som er en foræring fra GF Forsikring. Julie Smed fra Kolkoret fortæller om sangene og spiller.**

**Filmklubben, som blev startet med film fra Hans Johansen, viser film næsten hver måned.**

**Ulla har taget initiativ til fredagsbar, som nu hedder fredagshygge, hvor alle er velkommen til hyggesnak og spil.**

**Tilskud fra Vallensbæk Kommune - § 18**

**Tilskud fra Vallensbæk Kommune - § 18 frivilligt socialt arbejde. I 2024 modtog vi kr. 5.000 fra restpulje 2023. Dette beløb er anvendt i forbindelse med fødselsdagsfesten i 2024.**

**I 2024 søgte vi om tilskud kr. 10.000, men fik afslag. Det samme gælder for 2025.**

**Vi kan glæde os over, at vi gennem årene har modtaget pæne tilskud til frivilligt socialt arbejde i henhold til Servicelovens §18.**

**Fremtiden**

**Bestyrelsens tanker er fortsat, at hvis du/I har et forslag til en aktivitet, som du mener kunne være spændende at dele med flere, at du så danner en gruppe eller efterlyser personer til at bistå eller alene tager initiativ og kommer med forslaget til bestyrelsen og aftaler tid i kalenderen, rammer for økonomi m.m.**

**På den måde bliver initiativ og opgaver fordelt på flere til glæde for os alle.**

**Tak til alle**

**Som sædvanlig er der også i år en stor tak til alle, som gør en stor indsats i festudvalget, gruppen med sang, som igangsætter, arrangør, initiativtager og meget mere. En indsats, som er med til at fastholde det gode fællesskab.**

**En særlig tak til Anette, som holder styr på økonomien og de mange posteringer på kontoen, som de mange aktiviteter fører med sig samt lejebetaling og afregning.**

**En stor tak til alle beboere, som deltager i aktiviteter, fester, arrangementer, møder og sammenkomster og dermed bidrager til det gode fællesskab.**

**Pas godt på jer selv – pas godt på hinanden**

**Foreningen Vallensbæk Senior Park**

**Bestyrelsen**

|  |  |
| --- | --- |
| **Oversigt 2024** |  |
|  |  |  |  |
| **13-jan** | **Nytårskur** |  |  |
| **21-jan** | **Sang Højskolesangbogen** |  |  |
| **11-feb** | **Fastelavn** |  |  |
| **18-feb** | **Vinsmagning** |  |  |
| **20-mar** | **Generalforsamling Foreningen Vallensbæk Senior Park** |  |  |
| **25-apr** | **Sang Højskolesangbogen** |  |  |
| **03-maj** | **Fødselsdagsfest** |  |  |
| **23-jun** | **Sct. Hans aften med grill** |  |  |
| **18-sep** | **Afdelingsmøde** |  |  |
| **26-sep** | **Sang Højskolesangbogen** |  |  |
| **04-okt** | **Løvfaldsfest** |  |  |
| **15-nov** | **Fredagsbar - ny aktivitet** |  |  |
| **24-nov** | **Sang Højskolesangbogen** |  |  |
| **06-dec** | **Julefest** |  |  |
| **13-dec** | **Gløgg** |  |  |
|  |  |  |  |
|  **Hver mandag** | **Bridge** |
|  **Hver tirsdag** | **Håndarbejde** |
|  **Torsdag lige uger** | **Fælles frokost** |
|  **Hver fredag** | **Fredagshygge** |
| **Sidste onsdag næsten hver måned** | **Madklub/hygge** |
| **Den anden onsdag næsten hver måned** | **Filmklub** |
|  |  |  |  |
|  |  |  |  |